
Text rozhodnutia
Súd: Krajský súd Bratislava Spisová značka: 3Co/187/2016 Identifikačné číslo súdneho spisu: 1714206046 Dátum vydania rozhodnutia: 30. 06. 2016 Meno a priezvisko sudcu, VSÚ: JUDr. Roman Bolebruch ECLI: ECLI:SK:KSBA:2016:1714206046.1 Uznesenie Krajský súd v Bratislave v právnej veci navrhovateľky: U. L., F. G. XXX, J., zastúpená advokátkou JUDr. Milotou Klemaničovou, Dr. Bokesa 17, Pezinok proti odporcovi: E. L., F. G. XXX, J., o zrušenie bezpodielového spoluvlastníctva manželov za trvania manželstva, na odvolanie navrhovateľky proti uzneseniu Okresného súdu Pezinok č.k. 5C/176/2014-34, zo dňa 7.7.2015 v spojení s opravným uznesením č.k. 5C/176/2014-36 zo dňa 27.10.2015, takto r o z h o d o l : Odvolací súd odvolacie konanie zastavuje. Odporcovi náhradu trov odvolacieho konania nepriznáva. o d ô v o d n e n i e : Súd prvého stupňa napadnutým uznesením v spojení s opravným uznesením zastavil konanie, odporcovi nepriznal náhradu trov konania a navrhovateľke priznal vrátenie súdneho poplatku vo výške 158,80 eura, ktoré vykoná Slovenská pošta a.s. po právoplatnosti uznesenia. Proti uzneseniu v časti týkajúcej sa vrátenia súdneho poplatku, podala navrhovateľka odvolanie, ktoré podaním zo dňa 22.4.2016 vzala späť. Nakoľko bolo odvolanie proti uzneseniu súdu prvého stupňa, o ktorom nebolo rozhodnuté, vzaté späť, odvolací súd odvolacie konanie podľa § 207 ods. 3 O.s.p. zastavil. O náhrade trov odvolacieho konania odvolací súd rozhodol v zmysle § 146 ods. 2 veta prvá O.s.p. v spojení s § 224 ods. 1 O.s.p. Navrhovateľka späťvzatím odvolania procesne zavinila zastavenie odvolacieho konania, bola by preto povinná nahradiť trovy odvolacieho konania odporcovi. Nakoľko odporca si trovy odvolacieho konania neuplatnil a ani mu žiadne nevznikli, odvolací súd mu ich náhradu nepriznal. Toto rozhodnutie prijal senát Krajského súdu v Bratislave pomerom hlasov 3:0. Poučenie: Proti tomuto uzneseniu odvolanie nie je prípustné.

